Gebyaripun wulan Ramadlan lan Idul Fitri sampun kita lewati sareng-sareng. Kumandang tadarus Al Qur’an, takbir, sami ngapuro-ngapuronan, silaturrahim, lan ngalor ngidul sami ngagem rasukan ingkang sopan tur nutup aurat. Dereng ngantos telas wulanipun syawal kita sedoyo sampun wangsul maleh marang kemaksiatan-kemaksiatan kita piyambak-piyambak. Al Qur’an sampun jarang kita wahos, kaleh sesami sederek Islam sami ungkur-ungkuran, mbucal omongan fitnah, tukar padu, musuh-musuhan lan ngumbar aurat kados hal ingkang lumrah kita lampahi. Labetipun wulan Ramadlan lan syawal kados namun labet sesaat. Padahal, sakyektosipun Ramadlan punika minangka wulan latihan, wulan syawal punika wulan kita miwiti perjuangan andandani lampah kita ingkang awon, sehingga wulan sak lajengipun kita saget ningkataken amal.
